| *Plesiomonas shigelloides* |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Enterobacteriales |
| Familia: | Enterobacteriaceae |
| Xénero: | ***Plesiomonas***corrig. Habs and Schubert 1962 |
| Especie: | ***P. shigelloides*** |

 |
| Nome binomial |
| ***Plesiomonas shigelloides***corrig. (Bader 1954)  Habs e Schubert 1962 |
| Sinonimia |
| *Pseudomonas shigelloides* Bader 1954  *Aeromonas shigelloides* (Bader 1954) Ewing et al. 1961  *Fergusonia shigelloides* (Bader 1954) Sebald e Véron 1963 |

***Plesiomonas shigelloides*** é unha especie de bacterias que antes estaba clasificada na familia Vibrionaceae, pero que agora a maioría dos microbiólogos están de acordo en clasificala na familia Enterobacteriaceae. É a especie tipo e única especie do xénero ***Plesiomonas*** que figura na LPSN. É un bacilo gramnegativo, que foi illado da auga doce, de peixes de auga doce, e de moluscos e de moitos tipos de animais como pumas, vacas, cabras, porcos, gatos, cans, monos, voitres, cobras e sapos, e tamén de humanos.

*P. shigelloides* foi illada dunha gran variedade de mostras clínicas humanas, tanto intestinais coma extraintestinais. Foi illado das feces humanas, tanto con diarrea coma sen ela, e de vómitos (gastroenterite). Moitos artigos científicos afirman ou deixan implícito que *P. shigelloides* pode causar diarrea/gastroenterite en humanos. Porén, o illamento deste organismo nas feces nun caso de diarea non debería levar a unha precipitada conclusión de que a cepa de *P. shigelloides* é a causante real da diarrea nese caso; é dicir, a asociación non proba a causa.

*P. shigelloides* foi illada de moitas mostras extraintestinais humanas, a miúdo en persoas con inmunodeficiencia.

Algunhas cepas de *Plesiomonas* teñen antíxenos iguais aos de *Shigella sonnei*, e poden ocorrer reaccións cruzadas con antisoro para *Shigella*. *Plesiomonas* pode distinguirse de *Shigella* en deposicións diarreicas por medio da proba da oxidase, xa que *Plesiomonas* é oxidase positiva e *Shigella* é oxidase negativa. *Plesiomonas* é negativa para a DNAse, e esta e outras probas bioquímicas serven para distinguila de *Aeromonas sp.*

Notas
-----

1. ↑  Niedziela T, Lukasiewicz J, Jachymek W, Dzieciatkowska M, Lugowski C, Kenne L (abril de 2002). "Core oligosaccharides of Plesiomonas shigelloides O54:H2 (strain CNCTC 113/92): structural and serological analysis of the lipopolysaccharide core region, the O-antigen biological repeating unit, and the linkage between them". *J. Biol. Chem.* **277** (14): 11653–63. PMID 11796731. doi:10.1074/jbc.M111885200. Arquivado dende o orixinal o 13 de setembro de 2019. Consultado o 15 de maio de 2016.
2. ↑  List of Prokaryotic Names with Standing in Nomenclature - Plesiomonas

Véxase tamén
------------

### Bibliografía

* Medical microbiology de Jawetz, Melnick & Adelberg

|  |  |
| --- | --- |
| Control de autoridades | 
* Wd: Q3768142
* JSTOR: plesiomonas
* MAG: 2909153833

 |

|  |  |
| --- | --- |
| Identificadores taxonómicos | 
* BacDive: 5055
* EOL: 972775
* EPPO: PLSMSH
* GBIF: 7705497
* IRMNG: 10436732
* ITIS: 964927
* NCBI: 703

 |